
MOD ET ”SYGDOMSMARKED”: Er VK regeringen på vej mod at forvandle sundhedssektoren til et sygdomsmarked?


Analyse og kritik af nyliberalisme og  New Public Management i sygehus og sundhedssektoren.


(Uddrag af Henrik Herløv Lunds rapport: ”New Public Management – rehabilitering af markedet. Kritik af markeds -, penge – og profitstyres indtog i den offentlige sektor”)

Resume: I det følgende behandles, hvorledes NPM og den bagved liggende nyliberalistiske øko​nomiske tænkning har præget udviklingen i sundhedssektoren, navnlig med henblik på sygehusene.

Vi skal først se på de grundlæggende økonomiske udviklingsvilkår for den danske sundhedssektor si​den 80´erne – en udvikling, som har været præget af økonomisk nedprioritering af det danske sund​hedsvæsen ressourcemæssigt, navnlig under de borgerlige Schlüterregeringer og igen under VK – regeringen. 

Resultatet har været en økonomisk udsultning af det danske sundhedsvæsen, som også har sat sig negative resultatmæssige spor i danskernes sundhedstilstand. Danskernes levealder er steget langt mindre end tilfældet er i en lang række sammenlignelige lande, der har øget sundhedsudgifterne betydeligt mere end tilfældet i Danmark.

Den stramme økonomiske styring er vigtig at have med, fordi sundhedssektoren og navnlig sygehusfeltet sammenhørende hermed har været udsat for en sand bølge af NPM inspire​rede nye styringsformer med det angivelige formål at ”løse cirklens kvadratur”. Dvs. at disse reformer er blevet lanceret begrundet i, at man gennem ”markedets effektivisering” kunne forbedre kvalitet og service uden at øge sektorens omkostninger væsentligt. 

Dette har under Nyrup - regeringen mest handlet om NPM inspirerede markedslignende styreformer og privatsektorinspirerede ledelsesformer. Dette er fortsat under den nuværende regering, men hvor der i høj grad suppleres med private aktører dvs. konkurrence med private klinikker og hospitaler, om end disse endnu står for en begrænset del af den samlede kapacitet.

Under VK – regeringen ser vi et andet skifte. Hvor reformerne under Nyrup – regeringen havde til formål at effektivisere i hovedsagen fortsat offentligt producerede sundhedsydelser, er sigtet under VK – regeringen i stigende grad blevet at fremme en privat sygehussektor. Dette er ikke mindst sket gennem at presse de offentlige sygehuset på budgetterne samtidig med, at privathospitalerne i udstrakt grad er blevet økonomisk favoriseret. Og samtidig hermed er en stigende patientmasse blevet lempet over til privathospitalerne gennem ventelistegarantien.

Målet synes tydeligvis at være forvandlingen af sundhedssektoren fra en del af den universelle danske velfærdsmodel med gratis sundhedsydelser efter behov til et sygdomsmarked med stigende andel af privat leverede sundhedsydelser mod betaling. Ikke mindst ophjælpningen af sundhedsforsikringer gennem skattefradrag er en central løftestang herfor.

Samtidig er NPM i vid udstrækning i modstrid med velfærdsprofessionernes fag​lige standarder og professionelle råderum. Det har ikke mindst været tilfældet i sundhedssektoren, hvor udbredelsen af NPM har medført betydelige modsætninger til og konfrontationer i forhold til de cen​trale fagprofessionelle grupper, læger og sygeplejerskers etik, faglige standarder og ønske om selv​stændighed.

10.1. ØKONOMISK UDSULTNING AF SUNDHEDSSEKTOREN SIDEN 80´ERNE – OG DÅRLIGERE KVALITET.

Fokus på udgiftskontrol siden Schlüterregeringen.

Det danske sundhedsvæsen er systematisk blevet udsultet gennem de seneste tre årtier dvs. siden den borgerlige Schlüter – regering.

Ser vi på sundhedsudgifternes udvikling i Danmark i forhold til den vestlige verden som helhed viser det sig at sundhedsudgifterne som andel af BNP er steget med 0,4 procentpoint i Danmark fra 1970 til 2005 mod 3,4 procentpoint i den vestlige verden som helhed.. 

Tabel: Sundhedsudgifter i procent af BNP og pr indbygger 1971 – 2005
.

I.                                                           II.

Det ses, hvorledes Danmark i 1971 brugte flere penge på sundhedsvæsen end de fleste vestlige lande. Men fra 80´erne og frem til i dag har dette ændret sig, således at Danmark bruger en del mindre af bruttonationalproduktet end landene omkring os.

Det gælder uanset om man måler ved sundhedsudgifternes andel af BNP (diagram I) eller ved udgif​terne på sundhedsområdet, målt pr indbygger (diagram II).

Dette er en konsekvens af en stram økonomisk styring, hvor sundhedsvæsenernes budgetter i landene omkring os i gennemsnit er vokset 50 procent mere end budgetterne for det danske sundhedsvæsen. 

Ja faktisk er Danmark det OECD land, hvor sundhedsudgifterne målt realt og som andel af BNP er vokset langsomst. I perioden 1971 – 2005 er de danske sundhedsbudgetter realt årligt vokset med 2,1 procent hver gang de vestlige landes budgetter er vokset med 3,8 procent.

Diagram: Vækst i reale sundhedsudgifter og BNP pr indbygger 1971 – 2000, opdelt på ti års perio​der

Opbremsningen skete navnlig fra og med den borgerlige firkløverregerings tiltræden i 1983, hvor der blev sat fokus på udgiftskontrol gennem introduktion af rammestyring.  Under den efterfølgende soci​aldemokratisk – radikale regering blev der løsnet noget, hvilket er fortsat under VK – regeringen, men på intet tidspunkt har udgiftsstigningen under hverken Nyrup eller Fogh – regeringerne været på linje med, hvad der har været tilfældet i landene omkring os.

Figur: Indeks over sundhedsudgifter i Danmark versus de 15 gamle EU – lande. 1970 = 100

Ikke bare sundhedsudgifterne, men også sundhedsvæsenets resultater er ringere i Danmark.

En konsekvens af den lavere ressourcetilførsel end i landene omkring os har logisk nok væ​ret tilsvarende ringere behandlingsresultater på en række områder, fx kræft og diabetes, hvor resulta​terne i Danmark har været dårligere end i en række sammenlignelige lande, fx de nordiske, jf. neden​stående figur:

Figur: 5 års overlevelse for patienter med kræftdiagnose i 1992 til 1994 i seks lande
.

Det ses af ovenstående diagram, at blandt de betragtede lande har patienter i Danmark efter kræftdiag​nose næstdårligst chance for at overleve. Kun i England er chancerne endnu ringere.

En anden indikator er at det danske sundhedsvæsen i lange perioder har været præget af lange venteti​der – igen i international sammenligning.

Diagram: Ventetider 2004 i forbindelse med operation på knæ, hofter, grå stær, åreknuder, brok og galdesten
.

Men den måske bedste indikator for den ringere service og kvalitet i det danske sundhedsvæsen som følge af den lavere ressourceindsats har været, at middellevetiden i den øvrige vestlige verden er steget betydeligt hurtigere end i Danmark. Hvor danskerne på 35 år blot har oplevet 4,6 år mere i middelle​vetid har japanerne fået 10 år, tyskerne 8,6 år, grækerne 7,3 år og svenskerne 5,9 år mere.

I gennemsnit er levetiden i forhold til 1970 steget med 4,75 procent i Danmark mod omkring 11 procent i de 15 gamle EU – lande som helhed 

Samlet kan vi altså se en klar sammenhæng mellem sundhedsindsatsen målt ved udviklingen i sundhedsudgifterne på den ene side og på den anden side forbedringen af levealderen som overordnet indikator for sundhedsudviklingen.

Den stramme økonomiske styring har med andre ord kostet forbedringer i levetiden i Danmark i forhold til EU som helhed, hvor levetidsforbedringen har været en del større, jf. nedenstående diagram.

Diagram: Stigning i gns. middellevetid 1970 – 2005
.

10.2. NPM I SUNDHEDSSEKTOREN – MARKEDET SOM LØSNING PÅ ”CIRKLENS KVADRATUR”?
NPM som ”effektiviseringsinstrument”.

I sammenhæng med den stramme udgiftsstyring har sundhedssektoren og navnlig sygehusfeltet - været udsat for en sand bølge af NPM inspirerede nye styringsformer.

Det er nærliggende at se introduktion af NPM inspirerede styringsreformer som et forsøg på at ”løse cirklens kvadratur” – dvs. ved gennem effektivisering at imødegå sundhedssektorens dalende kvalitet og dårligere resultater uden at øge sektorens omkostnin​ger. 

Begrundelsen for at indføre NPM i det danske sundhedsvæsen har således i høj grad bygget på nyliberalismens postu​latet om ”markedets større økonomiske effektivitet” gennem konkurrence - og markedslignende styre​former samt gennem privatsektorinspirerede managementagtige ledelses – og organisationsformer.

Men samtidig har disse nye styreformer dog også handlet om at styre og målrette produktionen af sundhedsydelser i forhold til behovet.

I nedenstående tabel ses et forsøg på en samlet kategorisering af NPM – elementer i sygehussektoren, jf. diagrammet side 16:

Tabel: Klassifikation af NPM inspirerede forandringstiltag i det danske sygehusvæsen
.

	NPM styringselementer:
	Nye styringselementer i sundhedssektoren

	
	

	Fra efterspørgselssiden:
	

	Udlicitering, konkurrence 
	Udlicitering af service og behandlingsopgaver

	Markedsorientering
	Frit sygehusvalg

	Privatisering
	Arbejdsdeling mellem offentligt sygehusvæsen og private klinikker og sygehuse

	Private betalings- og forsikringsformer
	Fradrag for sundhedsforsikringer

”Pengene følger patienterne” - ordninger

	Styrket forbrugerstilling
	Patientinformation om ventetid, service

Ventetids-/behandlingsgaranti (1993, 1995, 1999, 2002)

Patientrettighedslovgivning (1998)

	
	

	Fra udbudssiden:
	

	Autonome driftsformer,
	Centerdannelse, styringsautonomi til afdelinger

	Selvstændiggørende budget - og økonomistyrings​former
	Overførselsadgang for overskydende midler til næste år

	
	

	Privatsektorinspirerede ledelsesformer oppe​fra:
	

	Præstationsbetinget finansiering
	DRG (1999)

Præstationsbetinget betaling, ”Løkke”pose, amts​lige/regionale puljeordninger



	Kontraktstyring
	Anbefalinger om brug af service og kvalitetsmål i amterne (1999)

	
	

	
	

	Managementagtig ledelse – og styring indefra:
	

	Styrket offentlig ledelse og øget økonomisk ratio​nalitet 
	Ledelsesreform (trojkaledelse), djøficering

Management uddannelse af afdelings- og syge​husledere

	Målstyring
	Målopstilling og præstationskrav til afdelinger

Resultatstyring med aktivitets-, service – og kva​litetsmål

Effektivitets – og produktivitetsanalyser

	Privatsektor kvalitetsstyring
	Kvalitetssikring (TQM)

Akkreditering (H:S 2000)

Benchmarking

	Effektivitetsstyrkelse
	National produktivitetsanalyse (1996)

Standardiserede behandlingsprogrammer

Effektivitets – og produktivitetsmålinger

	Økonomiske incitamenter i personaleledelse
	Ny løn


Har NPM– reformerne i det danske sundhedsvæsen ført til højere produktivitet og effektivitet?

Spørgsmålet er imidlertid, om NPM har formået at kompensere for den mangelfulde ressourceindsats, således at dalende kvalitet og dårligere sundhedsresultater som følgende af den mangelfulde ressour​ceindsats er blevet imødegået.

Ikke meget tyder på, at det har været tilfældet. 

Et nøgleinstrument i NPM - reformerne har været indførelsen af aktivitetsbaseret afregning baseret på de såkaldte DRG – takster. Reformen indførtes i 1999, men dog således at kun ca. 10 procent af syge​husenes finansiering kom ad denne vej – resten fra rammestyrede basisbudgetter.  Fra 2002 fik aktivitets​baseret finansiering imidlertid øget betydning i forbindelse med VK – regeringens såkaldte ”Løkke​pose”.

Ved aktivitetsbaseret afregning stiger sygehusenes indtægter med aktiviteten. Hermed skulle der ska​bes incitamentet til at forøge produktivitet og effektivitet.

En uafhængig undersøgelse af, hvorvidt det faktisk har været tilfældet, at der 2002 – 2004 gennem ind​førelse af DRG - taksterne er skabt højere produktivitet end under den tidligere rammestyring 1996 – 2000, viser imidlertid, at det ikke kan påvises ”overbevisende” at være tilfældet.

Selvom NPM i Sundhedsvæsenet rummer andre elementer end takstbaseret afregning, må denne be​tragtes som en af nøglereformerne med hensyn til at øge produktivitet og effektivitet. De manglende resultater her må derfor betragtes som en indikator på, at NPM ikke har givet den øgede produktivitet og effektivitet, som var formålet.

Markedsbaseret sygehusdrift i USA dyrere.
Erfaringer fra USA hidtil tyder da heller ikke på at et mere rendyrket markeds- og forsikringsbaseret system er mere økonomisk effektivt og billigere end offentlig produktion af sundhedsydelser som i Danmark.

Et kerneproblem i et sådant system har jo i USA vist sig at være, at der ikke er direkte forbruger og producent kontakt, men at relationen er tresidig – imellem forbruger, producent (=sundhedsinstitution) og forsikringsselskab. Finansie​ringssystemet (=forsikringsselskaberne) bliver en aktør med betydelig magt og egne interesser, herunder en fælles interesse med producenterne af sundhedsydelser i at få flest mulige penge ud af forbrugerne/forsikringstagerne. Hertil kommer, at private forsikringsselskaber selvfølgelig også skal have dækket såkaldte ”administrationsomkostninger”, herunder er gængs fortjeneste.
Resultatet heraf er, at systemet har vist sig langt omkostningsdyrere end det danske.

De totale udgifter til sundhedsvæsenet pr. indbygger i 2000 var i Danmark 2.512 US$ og i USA 4.499 US$, svarende til henholdsvis 8,3 procent og 13 procent af landenes bruttonationalprodukt (BNP) 
. De private sundhedsudgifters andel af de samlede sundhedsudgifter var i 1998 18,1 pro​cent i Danmark og 55,2 procent i USA 
. I Danmark er alle omfattet af den offentlige sygesik​ring, hvorimod 43,6 mio. (15,2 procent) amerikanere i 2002 var uden sygeforsikring 
. 
Diagram: Sundhedsudgifter i USA og Danmark 2000 (US$).

Indført i Danmark ville et sådant forsikringssystem således formentlig ikke medføre, at borgerne slap billigere, selvom skatterne blev tilsvarende nedsat.  For det første skal helt elementært det samme forbrug af velfærdsydelser jo blot finansieres over betaling til private forsikringer i stedet over skatterne. Så hvad borgerne sparer i skat, skal de bare erlægge i betaling til forsikringssel​skaberne.  


Og som det fremgår af eksemplet fra det amerikanske sundhedsvæsen, er der risiko for, at der skulle betales til et højere omkostningsniveau.

10.3. VK – REGERINGEN:  PRIVATISERING NU SIGTET
? 
Som det fremgår, har indførelsen af NPM elementer i sygehussektoren haft omfattende omfang og fordeler sig jævnt henover de forskellige typer.

Vægten har i den tidligere socialdemokratisk- radikale regerings tid dog især ligget på privatsektorin​spirerede, managementagtige ledelses- og organisationsformer oppefra og indefra i forhold til syge​hussektorens institutioner.

Med VK - regeringen er der imidlertid i højere grad kommet egentlige markedsstyrings - og markeds​gørelseselementer på banen både fra efterspørgselssiden og fra udbudssiden. Dette indebærer ikke mindst en ekspansion i antallet af private aktører.

Dette er ikke mindst sket gennem en systematisk begunstigelse af privathospitalerne på bekostning af og i forhold til de offentlige sygehuse.

At regeringen begunstiger privathospitalerne på bekostning af det offentlige sygehusvæsen, kan ikke benægtes. For hvordan kan man ellers forklare privathospitalernes meget kraftige vækst, siden VK dannede regering i 2001? Lovgrundlaget før 2001 gav ikke grundlag for denne eksplosionsagtige udvikling, så de ændringer, der er sket efter 2001, kombineret med den meget stramme økonomiske styring af regionerne, skyldes en bevidst politisk strategi om at fremme privatiseringen af sundhedssektoren. 
Sundhedsforsikringer.

En kraftig spore herfor har været regeringens indførelse af skattefradrag for private sygeforsikringer.

Disse giver fortrinsret til behandling på private klinikker og sygehuse, hvis det offentlige ikke har ka​pacitet til at behandle disse. Dette har for det første medført en kraftig stigning i antallet af private sy​geforsikringer, jf. nedenstående diagram.

Diagram: Udviklingen i private sundhedsforsikringer
.

[image: image9.emf]150

169

250

275 275270

500

780

600

1300

775

1600

0

200

400

600

800

1000

1200

1400

1600

2002 2003 2004 2005 2006 2007

(medio)

Udgifter til private sundhedssikringer (mio. kr)

Antal danskere med en sundhedssikring (1000 pers.)


Men ikke alene medfører denne udvikling en vækst i antallet af sygeforsikringsselskaber og i disses omsætning. Stigningen i private sygeforsikringer giver for det andet igen grobund for flere private be​handlingsudbydere, hvilket videre kan danne grundlag for krav om udvidet adgang til privat behand​ling
.

Selvom omfanget af private behandlingsudbydere endnu er begrænset, er det tydeligt, at VK - regerin​gen frem for at reformere de bestående offentlige behandlingsinstitutioner i stigende grad søger at ba​sere sig på konkurrence fra private udbydere og dermed på at øge de private udbyderes kapacitet og rolle.

Stramme budgetter og ventelistegaranti presser de offentlige sygehuse.

Dette ligger også klart i forlængelse af Venstres erhvervspolitiske program om omfattende udlicitering af behandlingsopgaver i sundhedsvæsenet, hvilket vil indebære en yderligere ekspansion af de private udby​deres kapacitet og rolle.

Udover at sundhedsforsikringer med skattefradrag har været en løftestang for at skaffe privathospitalerne det nødvendige kundegrundlag har også ventelistegarantien og det udvidede frie sygehusvalg bidraget stærkt hertil. Her blev ventelistegarantien først sat til to måneder og dernæst i oktober 2007 nedsat til en måned. Efter den store overenskomstkonflikt i 2009 har den i periode været suspenderet, men er nu genindført.

Gennem dette frie sygehusvalg følger pengene patienterne med over i privathospitalerne – penge som ellers kunne være brugt i det offentlige sygehussystem. Omfanget var i 2007 godt750 millioner kroner kroner, som flød over i den private sundhedssektor. En stigning på fra 2006 til 2007 på ikke mindre end 60 procent.

Her spiller de stramme budgetter til de offentlige sygehuse sammen med ventelistegarantien. For ved at presse de offentlige sygehuse på budgetterne samtidig med ventelistegarantien sættes det offentlige sygehusvæsen på en umulig opgave: Selv at skulle klare en i princippet uendelig efterspørgsel med begrænsede ressourcer. Og ellers at skulle betale privathospitalerne herfor – og så til gengæld skulle spare yderligere i eget regi.

Økonomisk favorisering af private sygehuse gennem takster.
De private sygehuse og klinikker favoriseres også med hensyn til de priser de afregner med ved henvisning af patienter fra det offentlige - de såkaldte DRG-takster, som har været langt højere for privathospitaler end for offentlige sygehus. 

Et eksempel
: Prisen på en skulderoperation, som i det offentlige ("De Vestdanske Friklinikker") er 7.000 kr., er, når det offentlige henviser til et privathospital en del højere, nemlig 13.000 kr. Når et forsikringsselskab henviser en patient med en privat sundhedsforsikring til et privathospital, så er prisen oppe på 19.000 kr.(Information 18. december 07).

Prisen (DRG-taksten) for en operation for grå stær er i privathospitaler og klinikker omkring 12.000 kr. På en offentligt ejet friklinik er prisen 4.500 kr. (A4, 21. april 08).

Forskellen mellem DRG-taksten og den pris offentligt ejede klinikker tager, kan delvis forklares med, at privathospitaler skal betale moms og husleje, hvad friklinikkerne ikke skal. Afregningsprisen er dog så gunstig, at privathospitalerne må have et ganske pænt overskud ved aktiviteten, et overskud der går til ejerne dvs. aktionærerne og som også giver det økonomiske grundlag for at tilbyde højere lønninger. 

Det er blevet vurderet, at de afregningstaksterne for privathospitalerne har været 10 til 30 pct. for høje
.

Privathospitalerne kan endvidere gå langt uden om de omkostningstunge indgreb og behandlinger. De kan, hvis der tilstøder komplikationer ved en operation, overføre patienten til et offentligt sygehus, som altid står til rådighed.

Kort sagt: Privathospitalernes ejere skummer fløden. Det offentlige betaler. Man kan uden at overdrive sige, at de private sygehuses kraftige vækst er betalt af det offentlige. Der har været tale om, at regeringen har gennemført en særdeles selektiv erhvervspolitik, som er gået ud på at støtte udviklingen af privathospitaler. Det har samtidig været en politik, som har vendt den tunge ende nedad
At der har været tale om bevidst og systematisk overbetaling af privathospitalerne fra VK - regeringens side er da også blevet dokumenteret af rigsrevisionens undersøgelse i 2009. 
 Det er på grundlag heraf skønnet at omfanget af overbetalingen udgjorde omkring 120 mio. kr. alene i 2008 eller op mod 0,5. mia. kr. i hele den periode overbetalingen har stået på.

10.4. KRITIK AF NPM I SUNDHEDSSEKTOREN.

Den lavere kvalitet i det danske sundhedssystem går især udover de svage.

Ikke alene går den lavere kvalitet i det danske sundhedssystem udover velfærden for befolkningen som helhed – således som udviklingen i middellevetiden indikerer. 

Danmark har også en betydelig social ulighed med hensyn til sundhedstilstand
.

Og de mangelfulde investeringer i sundhedsvæsenet går navnlig ud over de i forvejen svagest stillede. Det kan aflæses af, at uanset en højere indkomstmæssig lighed i Danmark end i landene omkring os har Danmark en dobbelt så høj ulighed mht. sundhedstilstand i forhold til de fleste af landene i det ”gamle EU”, jf. nedenstående diagram: 

Diagram: Ulighed i indkomst og i sundhedstilstand. 14 europæiske lande 2002
.

Dette er naturligvis som anført i første omgang et resultat af flere årtiers utilstrækkelige investeringer i det danske sundhedsvæsen. 

Men NPM er i Danmark er jo netop blevet introduceret og indført med det angivelige formål, at NPM det skulle skabe øget effektivitet og højne kvaliteten.

Uanset den gennem to årtier fremadskridende indførelse af NPM i det danske sundheds – og hospitals​væsen er det imidlertid tvivlsomt, hvorvidt NPM har givet denne effekt i sundhedsvæ​senet. 

Det offentlige sundhedssystem svækkes og ulighed i henhold til sundhed øges.

Med VK- regeringens åbenlyse favorisering af privathospitaler og kurs imod at forvandle sundhedssektoren til et sundhedsmarked trues ikke alene den hidtidige frie og lige adgang til behandling.

Når man giver de, som har en sundhedsforsikring en særlig valgfrihed til at søge behandling på privathospitaler til offentlig betaling, når ventelistegarantien er udløbet, går det ud over dem, som ikke har en sundhedsforsikring.

Det offentlige behandlingssystem svækkes, fordi ressourcerne går over til det private. Samtidig betaler de, som ikke har en sundhedsforsikring – og det er som regel de økonomisk dårligere stillede - via skattebilletten til de som regel økonomisk bedrestillede, som har en sådan. 

Og i og med at det offentlige unddrages ressourcer bliver køerne naturligvis længere i det offentlige system for dem, som ikke har andet alternativ.

NPM i konflikt med sundhedsarbejdernes faglige og professionelle råderum.

Udover at NPM ikke virker så økonomisk effektiviserende som reformernes tilhæn​gere postulerer, kan den utilstrækkelige effekt af NPM også hænger sammen med en betydelig grad af modsætningsforhold mellem vigtige faggrupper i sundhedsvæsenet og NPM strategien.

Som anført i del II indebærer NPM en indskrænkning af velfærdsarbejdernes faglige og professionelle råderum. Hvilket igen kan gå ud over den faglige kvalitet og serviceniveauet i de offentlige velfærds​ydelser.

NPM i sundhedssektoren i Danmark udviser en række vidnesbyrd om en sådan modstrid mellem NPM og sundhedsarbejdernes faglige og professionelle råderum.

Produktionen i det moderne sundhedsvæsen er domineret af højt specialiserede professioner, først og fremmest læger og sygeplejersker. Disse er kendetegnet ved lang uddannelse, stor autonomi i arbejdet og høje etiske, faglige og servicemæssige normer (kaldsetik)
. Denne medicinske etik indebærer fag​ligt set brugen af de nyeste og bedste medicinske og behandlingsmæssige metoder og servicemæssigt, at hensynet til patienternes behov for behandling står over andre hensyn.

Heroverfor har NPM og den fremherskende neoklassiske/nyliberale økonomi imidlertid sat en økono​misk – administrativ rationalitet, som navnlig handler om, at indsatsen i sundhedsvæsenet skal priori​teres efter udgifter og nytteeffekt.  NPM reformelementer, der sigter på udgiftsprioritering og reduk​tion, er fx rammestyring, resultat - og effektivitetsvurderinger og kvalitetsmålinger samt forsøg på standardisering af arbejdet. NPM reformelementer, der sigter på øget betydning af nytteeffektvurde​ring, er fx forbrugerisering af borgerne og markedsgørelse fx gennem frit valg.

NPM ´s opprioritering af økonomisk rationalitet har været båret af indtoget af en ny profession i ledel​sen af sundheds- og sygehusvæsenet: djøferne.

Denne økonomiske rationalitet har imidlertid harmoneret dårligt med sundhedsarbejdernes medicinske og plejemæssige rationalitet og normer, både på grund af den indskrænkning af de professionelles fag​lige og professionelle råderum som den medfører og på grund af den standardisering og begrænsning af service og omsorg overfor brugerne, som er en anden effekt af NPM i sundhedsvæsenet.

NPM – reformerne er derfor også er blevet mødt med kølighed grænsende til modvilje mod tiltagende styring og øget kontrol og reformerne er på det udførende niveau blevet forsøgt imødegået gennem en udpræget dekobling af reformtiltagene
.

I stedet for at fremme en målrettet og samlet indsats for at bringe det danske sundhedsvæsen ”tilbage på sporet” har NPM således snarere resulteret i et sundhedsvæsen i splid med sig selv, med ganske for​skelligartede dagsordener, som trækker i forskellig retning, mellem ledelse og fagprofessionelle
�) Kilde: Søgård, Jess: Danske hospitaler er systematisk blevet udsultet gennem 35 år. Talmateriale på basis af OECD – Health data.


�) Kilde: Søgård, Jess: Landvindinger, barrierer, muligheder, akilleshæle i det danske sundhedsvæsen. Talmateriale på basis af OECD – Health data.





�) Kilde: Søgård, Jess: Danske hospitaler er systematisk blevet udsultet gennem 35 år. Talmateriale på basis af OECD – Health data.


  


�) Kilde: Søgaard, Jess: Landvindinger, barrierer, muligheder, akilleshæle i det danske sundhedsvæsen. Talmateriale på basis af OECD – Health data


�) Oven anførte værk. 


�) Kilde: Søgård, Jess: Danske hospitaler er systematisk blevet udsultet gennem 35 år. Talmateriale på basis af OECD – Health data.


�) Kilder: Vrangbæk, Karsten: New Public Management i sygehusfeltet – udformning og konsekvenser, s. 41 samt Vrangbæk, Karsten: Sygehusproblematikkerne – Stormfuldt farvand og muligheder for kursskifte, s. 18 samt egen bearbejdning/klassificering i forhold til ovennævnte.


� ) Kilde: Sundhedsministeriet. http://www.im.dk/publikationer/sundhedssektor/rapport.pdf /juli 2004.


� ) Kilde: US departement of commerce. www.census.gov/apsd/techdoc/cps/cps- main.html /juli 2004.


� ) Ugeskrift for læger nr. 167, 15. april 2005.


� ) Kilde: Kaj Vangskjær: Privatiseringen af sundhedssektoren. KRITISK DEBAT, nov. 2008.


�) Kilde: Jyllandsposten 2/10 - 07/Forsikring og Pension og Danica Pension.





�) Vrangbæk, Karsten: Sygehusproblematikkerne – Stormfuldt farvand og muligheder for kursskifte, s. 7. 


�) Kilde Kaj Vangskjær: Privatiseringen af sundhedssektoren. KRITISK DEBAT, nov. 2008.





� ) Jf. FTF:Sundhedsøkonomer – opgaver overføres til privathospitaler i blinde.


�) Rigsrevisionen: Beretning til statsrevisorerne om om pris, kvalitet og adgang til behandlign på private sygehuse. Juni 2009.


�) Andersen,Ivar Houmark: Regeringen har foræret privathospitalerne en halv milliard kroner. LO ugebrev, 19/-2010.


�) Lund, Henrik Herløv: Ulighed er spild. Kritik af CEPOS Den Retfærdige Ulighed og analyse af den virkelige ulighed. 


�) Kilde: Søgaard, Jess: Landvindinger, barrierer, muligheder, akilleshæle i det danske sundhedsvæsen. Talmateriale på basis af OECD – Health data


 


�) Jf. Hartling, Ole J. Kronik i Politiken 14. februar 2008. 


�) Jf. Rich; Bente: Velfærdsarbejdernes vilkår samt jf. Jespersen, Peter Kragh: New Public Management reformers betydning for den administrative og lægefaglige profession i sygehusorganisationen, s 144 – 145. 


�) Jf. Jespersen, Peter Kragh: New Public Management reformers betydning for den administrative og lægefaglige profession i sygehusorganisationen, s 162 ff..





_1325871250.xls
Diagram1

		Sundhedsudgifter pr indbygger (US$)		Sundhedsudgifter pr indbygger (US$)



DANMARK

USA

2512

4499



Sheet1

				Sundhedsudgifter pr indbygger (US$)

		DANMARK		2512

		USA		4499






_1325871511

